עיכוב בגדילה התוך רחמית של העובר יכול לנבוע מסיבות שונות ומגוונות, חלקן מקורן באם, כמו יתר לחץ דם בהריון למשל וחלק מקורן בעובר כמו זיהומים שונים ובין היתר זיהום CMV.
ההדבקה של העובר בזיהום זה מקורה בהדבקה של האם בזיהום שניתנת לגילוי בבדיקת נוגדנים באמצעות בדיקת דם פשוטה.
אמנם חוזר משרד הבריאות בנושא "בדיקות לאיתור זיהום בנגיף ציטומגלו (CMV) בנשים הרות" קובע כי אין מקום לבצע בדיקה לאיתור נוגדנים לזיהום ב-CMV לנשים בהריון רגיל ללא סימנים מחשידים אולם עובר קטן מהרגיל ובפרט אם הוא חוצה את הקו של מתחת לאחוזון 10 ומוגדר כ-IUGR כן מצריך בדיקה של האם לאפשרות הדבקה בנגיף CMV.
כדי להעריך אם במקרה שלך היה מקום לבצע בדיקות נוגדנים ל–CMV ובעקבותיהן בדיקת מי שפיר לאיתור הדבקה של העובר ב-CMV יהיה צורך לקבל את מלוא התיעוד ממעקב ההריון ומהלידה ולהתייעץ עם מומחה רפואי בתחום הגינקולוגיה.
לאור המקרה המצער שאת מתארת, בהחלט מומלץ לפנות להתייעצות אישית עם עורך דין מומחה בתחום הרשלנות הרפואית ולבדוק את המקרה לעומקו.
קריאה נוספת: אלו ההשפעות האפשריות של וירוס ה-CMV על העובר שנדבק